user
'Cha mama, nawe dadewethu, ngizoya laphaya kumthandazi njengoba nisho kodwa
mina ithemba lami elikhulu likuNonkamfela. Nokho-ke ukuze nigculiseke, okungcono
ngibona kungcono siqale laphaya kumthandazi, kwaHlazakazi sengiyovukela khona
ekuseni kusasa.'
'Cha fana, ngoba asikazilungisi kahle zonke izimfanelo zakhona, kungcono siye khona
kusasa uma usubuya kwaHlazakazi.'
'Hhayi kulungile mama, kungcono ngisale sengikwenza konke khona kusasa ngoba
nakhu sengathi selishonile kanti nale ndlela ikude. Sengiyovuka ekuseni ukuze
ngisheshe ngibuye ngithole nethuba lokuya esayonini.'
Nebala ukusa kwaziwa nguye amabombo wawabhekisa khona kwaHlazakazi. Esahlezi
ngasemthonjeni ecabanga ukuthi uzokwenzenjani, wezwa ngezwi lihayela phansi
okomuntu obulawa umzwangedwa. Uma ethi uphakamisa amehlo wazithela kuye
uNokulindela ecula iculo losizi ebhekise ikhanda phansi. Uhamba nje uNokulindela
akuhambi yena inhliziyo ibalisa ngesoka lakhe.
'Hawu ntombazana, wahaya elosizi kwenzenjani, ufelwe yizwe yini?'
'Hawu nkosi yami! Kodwa Sandanezwe ubekwa yini lapha? Ungaze ungibuze ukuthi
ngifelwe yizwe nje uphumaphi? Wanyamalalisa okomphefumulo, awusabhali,
awusathini, kwenzenjani, wahlekisa ngami ezweni ngenzeni?' washo uNokulindela
sezigobhoza izinyembezi.
'Kahle nkosazana ngamatshe, sengizophendula muphi ngiyeke muphi njengoba
uyiletha iba yimvula njena? Lalela ntokazi ngikuchazele, ungathathi ngamawala ngoba
akusho ukuthi lokhu okwenzekayo nami ngakwenza ngamabomu,' kuchaza
uSandanezwe …

1. Fingqa kafishane isigameko esenzeka ngesikhathi uSandanezwe ehlangana
noZabalaza ehamba nezinsizwa zangakubo. Bhala amaphuzu AMABILI.
assistant
Amaphuzu AMABILI kwalandelayo:
 Wahaya ingoma enamagama ahlabayo/ ayiziswana ewabhekise
kuSandanezwe. 
 UZabalaza wabingelela uSandanezwe, wambuza ukuthi wakhonkobala
nje sengathi inkonyane ingancelile. 
 Waphinda wamtshela ukuthi uyakufihla ukugula kwakhe. 
 Wathukuthela uSandanezwe kodwa ingekho into ayengayenza ngoba
uZabalaza wayehamba neviyo lezinsizwa zangakubo.